[]9. การจัดการ แผนผังองค์กร ณ วันที่ 31 ธันวาคม 2543

9.1 โครงสร้างการจัดการ

คณะกรรมการของธนาคารมีทั้งหมด 3 ชุด โดยแบ่งเป็น

1. คณะกรรมการธนาคาร

2. คณะกรรมการบริหาร

3. คณะกรรมการตรวจสอบ

1. คณะกรรมการธนาคาร

ขอบเขตอำนาจหน้าที่ของคณะกรรมการธนาคาร

คณะกรรมการธนาคารมีอำนาจเต็มในการบริหารงานเพื่อประกอบธุรกิจการธนาคารพาณิชย์ซึ่งเป็นไปตามข้อบังคับของธนาคาร
ทั้งนี้ อยู่ภายใต้เงื่อนไขและข้อกำหนดของกฎหมายที่เกี่ยวข้อง
โดยมีอำนาจและหน้าที่ในการกำกับดูแลกิจการดังนี้

อำนาจของคณะกรรมการธนาคาร

1.  กรรมการคนหนึ่งมีเสียงหนึ่งในการลงคะแนน ถ้าคะแนนเสียงเท่ากัน
    ให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาด

2.  กรรมการคนใดมีส่วนได้ส่วนเสียในการประชุมเรื่องใด ห้ามมิให้ออกเสียงลงคะแนนในเรื่องนั้น
    ในกรณีนี้ประธานอาจเชิญให้ออกนอกที่ประชุมเป็นการชั่วคราวได้

3.  กิจการทั้งหลายของบริษัท ย่อมอยู่ในอำนาจของคณะกรรมการที่จะกระทำได้
    ประธานกรรมการหรือกรรมการผู้จัดการใหญ่คนใดคนหนึ่ง
    หรือกรรมการอื่นร่วมกันตั้งแต่สองคนขึ้นไปซึ่งคณะกรรมการได้มอบหมายไว้
    มีอำนาจลงลายมือชื่อและประทับตราสำคัญของบริษัท กระทำการใด ๆ แทนบริษัทได้

4.  คณะกรรมการมีอำนาจแต่งตั้งผู้จัดการใหญ่และพนักงานต่าง ๆ ของบริษัท
    ตลอดจนแต่งตั้งตัวแทนของบริษัท
    โดยให้ผู้ใดมีอำนาจและหน้าที่เพียงใดสุดแต่คณะกรรมการจะเห็นสมควร
    กับทั้งกำหนดอัตราและค่าใช้จ่าย
    และบำเหน็จรางวัลแก่บุคคลเหล่านี้และถอดถอนจากตำแหน่งได้

5.  คณะกรรมการจะมอบอำนาจให้ผู้จัดการใหญ่เป็นผู้แต่งตั้งและถอดถอนพนักงานต่าง ๆ
    ของบริษัทก็ได้

6.  ถ้าผู้ได้รับแต่งตั้งเป็นผู้จัดการใหญ่ เป็นผู้ที่ดำรงตำแหน่งกรรมการของบริษัทด้วย
    ก็ให้เรียกว่ากรรมการผู้จัดการใหญ่

7.  คณะกรรมการมีอำนาจที่จะเชิญบุคคลหนึ่งบุคคลใดมาเป็นที่ปรึกษาเพื่อช่วยเหลือให้ความคิดเห็นในกิจการของบริษัทแก่คณะกรรมการตามที่คณะกรรมการจะเห็นสมควร
    กับทั้งกำหนดค่าจ้างและบำเหน็จรางวัลได้

หน้าที่ของคณะกรรมการธนาคาร

1.  จัดการธนาคารให้เป็นไปตามวัตถุประสงค์ข้อบังคับ และมติที่ประชุมผู้ถือหุ้น
    กำกับดูแลการดำเนินกิจการทั้งหลายของธนาคาร

2.  คณะกรรมการของบริษัทจะต้องประชุมอย่างน้อยเดือนละหนึ่งครั้ง
    และต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมด
    และให้ถือเสียงข้างมากเป็นมติของที่ประชุม

3.  คณะกรรมการต้องจัดให้มีการประชุมผู้ถือหุ้นเป็นการประชุมสามัญประจำปีภายในสี่เดือนนับแต่วันสิ้นสุดของรอบปีบัญชีของบริษัท
    ส่วนการประชุมผู้ถือหุ้นคราวอื่น ๆ นอกจากที่กล่าว เรียกว่า การประชุมวิสามัญ
    ซึ่งกรรมการจะเรียกประชุมวิสามัญเมื่อไรก็ได้สุดแต่จะเห็นสมควร
    หรือคณะกรรมการจัดให้มีการประชุมวิสามัญภายในหนึ่งเดือนนับแต่วันที่ได้รับหนังสือร้องขอจากผู้ถือหุ้น

4.  ในจำนวนกรรมการ แม้ตำแหน่งจะว่างไปบ้าง กรรมการที่เหลืออยู่ย่อมทำกิจการได้
    แต่ถ้าจำนวนกรรมการลดน้อยลงจนเหลือไม่พอที่จะเป็นองค์ประชุม
    กรรมการที่เหลืออยู่ย่อมทำกิจการได้เฉพาะการจัดให้มีการประชุมผู้ถือหุ้น
    เพื่อเลือกตั้งกรรมการแทนตำแหน่งที่ว่างทั้งหมดเท่านั้น

5.  ปฏิบัติตามข้อพึงปฏิบัติที่ดีสำหรับกรรมการบริษัทจดทะเบียน (Code of best practice of
    directors of listed companies)

คณะกรรมการธนาคาร ณ วันที่ 31 ธันวาคม 2543 ประกอบด้วย

1. นายศิววงศ์ จังคศิริ ประธานกรรมการ

2. นายศุภรัตน์ ควัฒน์กุล รองประธานกรรมการ

3. นายสิงห์ ตังทัตสวัสดิ์ กรรมการผู้จัดการใหญ่

4. นางจันทรา อาชวานันทกุล กรรมการ

5. นายมัชฌิมา กุญชร ณ อยุธยา กรรมการ

6. นายชัยณรงค์ อินทรมีทรัพย์ กรรมการ

7. นายสุภัท ตันสถิติกร กรรมการ และกรรมการอิสระ

8. นายกมลชัย ภัทโรดม กรรมการ และกรรมการอิสระ

9. นายประภาส ศกุนวัฒน์ กรรมการ

10. นายสุภชัย มนัสไพบูลย์ กรรมการ

11. นายอนุชา จินตกานนท์ กรรมการ และกรรมการอิสระ

12. นายสมิทธิ์ เทียมประเสริฐ กรรมการ

2. คณะกรรมการบริหาร

ขอบเขตอำนาจหน้าที่ของคณะกรรมการบริหาร

คณะกรรมการบริหารมาจากผู้ที่ดำรงตำแหน่งกรรมการธนาคาร
โดยคณะกรรมการบริหารได้รับการกระจายอำนาจในการบริหารจากคณะกรรมการธนาคาร
ดังนั้นบทบาทหน้าที่ของคณะกรรมการบริหารจึงเป็นไปตามหน้าที่ที่ได้รับมอบหมาย

คณะกรรมการบริหาร ณ วันที่ 31 ธันวาคม 2543 ประกอบด้วย

1. นายสิงห์ ตังทัตสวัสดิ์ กรรมการบริหาร

2. นางจันทรา อาชวานันทกุล กรรมการบริหาร

3. นายมัชฌิมา กุญชร ณ อยุธยา กรรมการบริหาร

4. นายชัยณรงค์ อินทรมีทรัพย์ กรรมการบริหาร

3. คณะกรรมการตรวจสอบ

ขอบเขตอำนาจหน้าที่ของคณะกรรมการตรวจสอบ

1.  สอบทานให้ธนาคาร มีการรายงานทางการเงินอย่างถูกต้องและเปิดเผยเพียงพอ

2.  สอบทานให้ธนาคารมีระบบการควบคุมภายในและการตรวจสอบภายในที่เหมาะสมและมีประสิทธิผล
    โดยสอบทานร่วมกับผู้สอบบัญชีและผู้ตรวจสอบภายใน

3.  สอบทานการปฏิบัติของธนาคาร ให้เป็นไปตามกฎหมายว่าด้วยหลักทรัพย์และตลาดหลักทรัพย์
    ข้อกำหนด หรือกฎหมายที่เกี่ยวข้องกับธุรกิจของธนาคาร

4.  พิจารณา คัดเลือก และเสนอแต่งตั้งผู้สอบบัญชีของธนาคาร

5.  พิจารณาการเปิดเผยข้อมูลของธนาคาร
    ในกรณีที่เกิดรายการเกี่ยวโยงหรือรายการที่อาจมีความขัดแย้งทางผลประโยชน์ให้มีความถูกต้องครบถ้วน

6.  จัดทำรายงานการกำกับดูแลกิจกรรมของคณะกรรมการตรวจสอบ
    โดยเปิดเผยไว้ในรายงานประจำปีของธนาคาร
    รายานดังกล่าวต้องลงนามโดยประธานกรรมการตรวจสอบ

7.  ปฏิบัติอื่นใดตามที่คณะกรรมการของธนาคารมอบหมายด้วยความเห็นชอบจากคณะกรรมการตรวจสอบ

คณะกรรมการตรวจสอบ ณ วันที่ 31 ธันวาคม 2543 ประกอบด้วย

1. นายสุภัท ตันสถิติกร ประธานกรรมการตรวจสอบ

2. นายกมลชัย ภัทโรดม กรรมการตรวจสอบ

3. นายประภาส ศกุนวัฒน์ กรรมการตรวจสอบ

รายชื่อกรรมการและผู้บริหารของธนาคาร ณ วันที่ 31 ธันวาคม 2543 ประกอบด้วย

1. นายศิววงศ์ จังคศิริ ประธานกรรมการ

2. นายศุภรัตน์ ควัฒน์กุล รองประธานกรรมการ

3. นายสิงห์ ตังทัตสวัสดิ์ กรรมการผู้จัดการใหญ่

4. นายอดุล อุดล กรรมการ

5. นางจันทรา อาชวานันทกุล กรรมการ

6. นายมัชฌิมา กุญชร ณ อยุธยา กรรมการ

7. นายประภาส ศกุนวัฒน์ กรรมการ

8. นายชัยณรงค์ อินทรมีทรัพย์ กรรมการ

9. นายกมลชัย ภัทโรดม กรรมการ

10. นายสุภัท ตันสถิติกร กรรมการ

11. นายสุภชัย มนัสไพบูลย์ กรรมการ

12. นายไพโรจน์ วโรภาษ รองผู้จัดการใหญ่

13. นายสหัส ตรีทิพยบุตร รองผู้จัดการใหญ่

14. นายสุวิทย์ อุดมทรัพย์ รองผู้จัดการใหญ่

15. นายดุสิต เต็งนิยม รองผู้จัดการใหญ่

16. นายพงศธร สิริโยธิน รองผู้จัดการใหญ่

17. นายโสมนัส ชุติมา รองผู้จัดการใหญ่

18. นางสาวสุวารี เสือสง่า เลขานุการคณะกรรมการธนาคาร

(โปรดดูรายละเอียดประวัติคณะกรรมการธนาคารและผู้บริหารธนาคาร ตามเอกสารแนบ 1)

9.2 การสรรหากรรมการและผู้บริหาร

การสรรหากรรมการธนาคารไม่ได้ผ่านขั้นตอนของคณะกรรมการสรรหา (nominating
committee) แต่เป็นไปตามแนวทางในการแต่งตั้งกรรมการตามกฎข้อบังคับของธนาคาร
โดยคณะกรรมการธนาคารจะเป็นผู้กลั่นกรองบุคคลนั้น ๆ
เสนอและผ่านขั้นตอนการเลือกตั้งจากผู้ถือหุ้น
ซึ่งกรรมการที่ครบกำหนดออกตามวาระอาจได้เลือกกลับเข้าเป็นกรรมการอีกได้
ส่วนการแต่งตังผู้บริหาร ข้อบังคับของธนาคารกำหนดว่า คณะกรรมการมีอำนาจแต่งตั้งผู้จัดการใหญ่
และพนักงานต่าง ๆ ของบริษัท ตลอดจนแต่งตั้งตัวแทนของบริษัท
โดยให้ผู้ใดมีอำนาจและหน้าที่เพียงใดสุดแต่คณะกรรมการจะเห็นสมควรกับทั้งกำหนดอัตราและค่าใช้จ่าย
และบำเหน็จรางวัลแก่บุคคลเหล่านี้และถอดถอนจากตำแหน่งได้
คณะกรรมการจะมอบอำนาจให้ผู้จัดการใหญ่เป็นผู้แต่งตั้ง และถอดถอนพนักงานต่าง ๆ ของบริษัทก็ได้

องค์ประกอบและการแต่งตั้งคณะกรรมการธนาคาร

คณะกรรมการธนาคาร

1)  มีกรรมการได้ไม่น้อยกว่า 7 คนและไม่มากกว่า 15 คน
    สุดแต่ที่ประชุมผู้ถือหุ้นจะกำหนดเป็นครั้งคราว
    และกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นฐานอยู่ในราชอาณาจักร

2)  กรรมการของธนาคารต้องมีคุณสมบัติดังนี้

1.  เป็นบุคคลธรรมดา

2.  บรรลุนิติภาวะ

3.  ไม่เป็นบุคคลล้มละลาย คนไร้ความสามารถ หรือคนเหมือนไร้ความสามารถ

4.  ไม่เคยรับโทษจำคุกโดยคำพิพากษาถึงที่สุดให้จำคุกในความผิดเกี่ยวกับทรัพย์ที่ได้กระทำโดยทุจริต

5.  ไม่เคยถูกลงโทษไล่ออก หรือปลดออกจากราชการ หรือองค์การ หรือหน่วยงานของรัฐ
    ฐานทุจริตต่อหน้าที่

การแต่งตั้งกรรมการ

แบ่งเป็น 2 กรณีดังนี้

กรณีที่ 1 การแต่งตั้งกรรมการแทนผู้ครบวาระ ให้ที่ประชุมผู้ถือหุ้นเลือกตั้งกรรมการ
โดยผู้ครบกำหนดออกตามวาระอาจได้รับเลือกกลับเข้าเป็นกรรมการอีกได้

กรณีที่ 2 การแต่งตั้งกรรมการแทนผู้ออกก่อนครบวาระ
ให้คณะกรรมการธนาคารโดยคะแนนเสียงไม่น้อยกว่าสามในสี่ของจำนวนกรรมการที่เหลืออยู่
เลือกผู้ซึ่งมีคุณสมบัติและไม่มีลักษณะต้องห้าม
ตั้งเป็นกรรมการแทนและให้อยู่ในตำแหน่งได้เพียงเท่าวาระที่ยังเหลืออยู่ของกรรมการที่ตนเข้าแทน

สิทธิของผู้ถือหุ้นในการแต่งตั้งกรรมการ

ที่ประชุมผู้ถือหุ้นเป็นผู้เลือกตั้งกรรมการโดยมีหลักเกณฑ์ดังนี้

1. ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง
ผู้ถือหุ้นแต่ละคนจะใช้คะแนนเสียงที่มีอยู่ทั้งหมด เลือกตั้งบุคคลเดียวหรือหลายคนเป็นกรรมการก็ได้
แต่จะแบ่งคะแนนเสียงให้แก่ผู้ใดมากน้อยเพียงใดไม่ได้
บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้น
ให้ประธานในที่ประชุมเป็นผู้ออกเสียงชี้ขาด

2. ในการประชุมสามัญประจำปีทุกครั้ง ให้กรรมการออกจากตำแหน่งหนึ่งในสามเป็นอัตรา
ถ้าจำนวนกรรมการที่จะแบ่งออกให้ตรงเป็นสามส่วนไม่ได้
ก็ให้ออกโดยจำนวนใกล้ที่สุดกับส่วนหนึ่งในสาม
กรรมการที่ต้องออกจากตำแหน่งตามวาระในคราวแรกและคราวที่สอง
ถ้ามิได้ตกลงกันว่าใครจะเป็นผู้ออกแล้ว ก็ให้ใช้วิธีจับสลาก และในคราวต่อ ๆ
ไปให้กรรมการที่อยู่ในตำแหน่งนานที่สุดเป็นผู้ต้องออก กรรมการซึ่งพ้นจากตำแหน่งตามนี้
อาจได้รับเลือกเข้าดำรงตำแหน่งอีกก็ได้

3. นอกจากการพ้นจากตำแหน่งตามข้อ 1 และ 2
กรรมการย่อมพ้นจากตำแหน่งกรรมการของบริษัทในกรณีดังนี้คือ

(1) ตาย

(2) ลาออก

(3) ขาดคุณสมบัติหรือมีลักษณะต้องห้ามตามที่กำหนด

(4) ที่ประชุมผู้ถือหุ้นลงมติให้ออกด้วยคะแนนเสียงไม่น้อยกว่าสามในสี่ของจำนวนผู้ถือหุ้นซึ่งมาประชุมและมีสิทธิออกเสียงและมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือ
    โดยผู้ถือหุ้นที่มาประชุมและมีสิทธิออกเสียง

(5) ศาลมีคำสั่งให้ออก

4. ถ้าตำแหน่งกรรมการว่างลงเพราะเหตุอื่นนอกจากถึงคราวออกตามวาระ
ให้คณะกรรมการโดยคะแนนเสียงไม่น้อยกว่าสามในสี่ของจำนวนกรรมการที่ยังเหลืออยู่เลือกผู้ซึ่งมีคุณสมบัติและไม่มีลักษณะต้องห้าม
ตั้งเป็นกรรมการในการประชุมคณะกรรมการคราวถัดไป
เว้นแต่วาระของกรรมการจะเหลือน้อยกว่าสองเดือน
ผู้ซึ่งเข้าเป็นกรรมการแทนตำแหน่งที่ว่างให้อยู่ในตำแหน่งได้เพียงเท่าวาระที่ยังเหลืออยู่ของกรรมการซึ่งตนแทน

การเลือกตั้งกรรมการธนาคารที่เป็นผู้แทนของผู้ถือหุ้นรายย่อย

ธนาคารเห็นสมควรให้มีผู้แทนที่เป็นตัวแทนของผู้ถือหุ้นรายย่อย
เพื่อเข้าร่วมในกระบวนการบริหารงานของธนาคารอย่างต่อเนื่อง โดยกำหนดให้มีกรรมการธนาคาร
1 ตำแหน่ง เป็นผู้แทนของผู้ถือหุ้นรายย่อย มีสถานะเป็นกรรมการอิสระ เพื่อรักษาผลประโยชน์
ให้กับกลุ่มผู้ถือหุ้นรายย่อย และได้มีการแต่งตั้งคณะกรรมการสรรหา (nominating committee)
เพื่อทำการสรรหาบุคคลดังกล่าว

ในการนี้
คณะกรรมการสรรหาจะได้สรรหาบุคคลที่มีคุณสมบัติเหมาะสมที่จะเป็นกรรมการตัวแทนของผู้ถือหุ้นรายย่อย
จำนวน 3 ท่าน เพื่อให้ผู้ถือหุ้นรายย่อยโหวตคัดเลือกกรรมการที่เป็นผู้แทนของผู้ถือหุ้นรายย่อยเพียง
1 ท่าน โดยธนาคารจะมีหนังสือแจ้งไปยังผู้ถือหุ้นของธนาคารตามทะเบียนผู้ถือหุ้น ณ วันที่กำหนด
และให้ส่งใบตอบรับลงคะแนนกลับคืนไปยังคณะกรรมการตรวจนับคะแนนภายในเวลาที่กำหนด
ซึ่งจะมีสำนักงานตรวจเงินแผ่นดินทำหน้าที่ประธานกรรมการฯ ดำเนินการตรวจนับคะแนน
และสรุปผลการโหวต โดยจะถือคะแนนสูงสุดเป็นเกณฑ์ในการแต่งตั้งกรรมการดังกล่าวต่อไป

ปัจจุบัน กรรมการที่เป็นตัวแทนของผู้ถือหุ้นรายย่อยที่ได้รับการเลือกตั้งเมื่อวันที่ 16 มีนาคม 2543
และได้รับการแต่งตั้งเป็นกรรมการธนาคาร ตั้งแต่วันที่ 1 เมษายน 2543 คือ นายอนุชา
จินตกานนท์

9.3 ค่าตอบแทนผู้บริหารปี 2543

(1) ค่าตอบแทนที่เป็นตัวเงิน

  ----------------------------------- ---------------------- ------------------
                                      ประเภทค่าตอบแทน         ค่าตอบแทนรวม (บาท)

  กรรมการทุกท่าน                        เบี้ยประชุมและเงินบำเหน็จ   8,784,317.18

  เจ้าหน้าที่บริหารระดับตั้งแต่ผู้จัดการฝ่ายขึ้นไป   เงินเดือน ค่าครองชีพ       143,519,370.36
                                      และโบนัส                
  ----------------------------------- ---------------------- ------------------

(2) ค่าตอบแทนอื่น

  เงินกองทุนสำรองเลี้ยงชีพ 10,593,721.20 บาท

9.4 การกำกับดูแลกิจการ

ธนาคารกรุงไทย จำกัด (มหาชน) เป็นรัฐวิสาหกิจ
กรรมการธนาคารมีสถานะเป็นกรรมการของรัฐวิสาหกิจ
จึงต้องมีคุณสมบัติครบถ้วนและต้องดำรงไว้ซึ่งจรรยาบรรณของกรรมการรัฐวิสาหกิจ
โดยได้รับความไว้วางใจและได้รับมอบหมายจากทางการให้ดูแลและบริหารงานของรัฐวิสาหกิจ
อีกทั้งธนาคารเป็นบริษัทจดทะเบียนในตลาดหลักทรัพย์แห่งประเทศไทย
ทำให้ต้องมีบทบาทหน้าที่และความรับผิดชอบตามข้อพึงปฏิบัติที่ดีสำหรับกรรมการบริษัทจดทะเบียน
(Code of best practice for Directors of Listed Companies)
ตามกฎระเบียบของตลาดหลักทรัพย์ฯ
คณะกรรมการธนาคารมีอำนาจหน้าที่ในการบริหารงานเพื่อประกอบธุรกิจการธนาคารพาณิชย์ให้เป็นไปตามข้อบังคับของธนาคาร
ภายใต้เงื่อนไข ข้อกำหนดและบทบัญญัติของกฎหมาย ทำหน้าที่ในการกำหนดนโยบาย
ทิศทางการดำเนินงานของธนาคาร ควบคุม ดูแลให้ฝ่ายบริหารดำเนินงานด้วยความโปร่งใส
และเป็นไปตามนโยบายที่กำหนดอย่างมีประสิทธิภาพ เสริมสร้างกระบวนการกำกับดูแลกิจการที่ดี
มุ่งพัฒนาให้ผู้บริหารและพนักงานทุกระดับของธนาคารมีจิตสำนึก
มีความประพฤติและถือปฏิบัติที่ยึดมั่นอยู่ในคุณธรรมและจรรยาบรรณอันดีงามตามที่นักการธนาคารทีดีพึงปฏิบัติ
ปรับเปลี่ยนแนวความคิดในการทำงานและรูปแบบของการทำงาน เพื่อให้สอดคล้องกับวิสัยทัศน์
(Vision) และภารกิจ (Mission) ของธนาคาร
ที่มุ่งหวังให้ธนาคารเป็นสถาบันการเงินชั้นนำในประเทศที่มีความมั่นคง
ให้บริการที่เป็นมาตรฐานสากล

นอกจากนี้ ธนาคารมีกรรมการที่เป็นอิสระจำนวน 3 ท่าน
ซึ่งหนึ่งในสามท่านเป็นกรรมการที่ได้มาจากการเลือกตั้งจากผู้ถือหุ้นรายย่อย
ให้เป็นกรรมการที่เป็นผู้แทนของผู้ถือหุ้นรายย่อย
เพื่อทำหน้าที่ดูแลปกป้องและรักษาผลประโยชน์ของผู้ถือหุ้นรายย่อยและของธนาคารด้วย

9.5 การดูแลเรื่องการใช้ข้อมูลภายใน

ธนาคารกรุงไทย จำกัด (มหาชน) เป็นบริษัทจดทะเบียนในตลาดหลักทรัพย์แห่งประเทศไทย
จึงต้องปฏิบัติตามกฎระเบียบของตลาดหลักทรัพย์ฯ
เกี่ยวกับการเปิดเผยข้อมูลที่มีผลกระทบต่อราคาหลักทรัพย์ การได้มาและจำหน่ายไปซึ่งสินทรัพย์
รายการที่เกี่ยวโยงกัน
การเปิดเผยข้อมูลงบการเงินและรายงานเกี่ยวกับฐานะการเงินและผลการดำเนินงานและรายงานการถือครองหลักทรัพย์
โดยเมื่อกรรมการหรือผู้บริหารมีการซื้อขายหลักทรัพย์ของธนาคารจะต้องรายงานต่อตลาดหลักทรัพย์ฯ
ในทันที และจะต้องรายงานต่อที่ประชุมคณะกรรมการธนาคารด้วย
ซึ่งหากมีผู้บริหารใช้ข้อมูลภายในเพื่อประโยชน์ส่วนตนแล้ว
จะต้องถูกลงโทษตามบทบัญญัติที่กฎหมายกำหนดไว้

9.6 บุคลากร

ณ วันที่ 31 ธันวาคม 2543 ธนาคารมีพนักงานทั้งหมดจำนวน 15,751 คน
แยกเป็นพนักงานในสำนักงานใหญ่จำนวน 5,648 คน และพนักงานสาขา 10,103 คน
โดยแบ่งตามสายงานหลักดังนี้

1. สายงานคณะกรรมการธนาคาร จำนวน 53 คน

2. สายงานธุรกิจสาขา จำนวน 11,404 คน

3. สายงานธุรกิจขนาดกลาง จำนวน 774 คน

4. สายงานธุรกิจขนาดใหญ่ จำนวน 140 คน

5. สายงานบริหารสินทรัพย์ จำนวน 810 คน

6. สายงานอำนวยการกลางและธุรกิจต่างประเทศ จำนวน 1,771 คน

7. สายงานบริษัทในเครือและการลงทุน จำนวน 23 คน

8. สายงานพัฒนาธุรกิจ จำนวน 427 คน

รวม 15,751 คน

จากโครงการร่วมใจจากเพื่อขนาดองค์กรที่เหมาะสม ตามแผนการปรับปรุงระบบ Back Office
Centralization ได้เปิดโอกาสให้พนักงานที่สมัครใจลาออกจากธนาคาร
โดยมีสิทธิได้รับผลตอบแทนและสิทธิพิเศษต่าง ๆ ซึ่งโครงการนี้มีพนักงานสมัครใจลาออกรวมทั้งสิ้น
2,372 คน โดยไม่มีข้อพิพาทแรงงานใด ๆ เกิดขึ้น

ผลตอบแทนรวมของพนักงาน/ลักษณะผลตอบแทน

ผลตอบแทนรวมของพนักงานเป็นค่าตอบแทนในรูปเงินเดือนประจำและค่าตอบแทนในรูปของเงินช่วยเหลือค่าครองชีพ
เงินช่วยเหลือบุตร เงินช่วยเหลือการศึกษาบุตร เงินโบนัส ค่าล่วงเวลา และสวัสดิการอื่น ๆ
อีกทั้งการจัดตั้งกองทุนสำรองเลี้ยงชีพให้แก่พนักงานงาน โดยสรุปผลตอบแทนรวมของพนักงานในปี
2543 เป็นเงินทั้งสิ้น 5,204 ล้านบาท

นโยบายในการพัฒนาพนักงาน

การจัดทำโครงการปรับเปลี่ยนระบบงานธนาคาร

ธนาคารได้ตระหนักในเรื่องการพัฒนาทรัพยากรบุคคลซึ่งเป็นปัจจัยสำคัญในการเสริมสร้างองค์กรให้มีศักยภาพและประสิทธิภาพ
และเพื่อเป็นการวัดผลการปฏิบัติงานทั้งด้านธุรกิจและด้านการพนักงาน ดังนั้นในปี 2541 ที่ผ่านมา
ธนาคารได้ว่าจ้างบริษัท Hay Management Consultant (HMC)
ให้ออกแบบและทดลองลงระบบงาน และสร้างเครื่องมือวัดผลด้านการพนักงาน
ให้สอดคล้องกับการวัดผลทางธุรกิจ

การฝึกอบรมและการพัฒนาบุคลากร

หลังจากจดทะเบียนแปรสภาพเป็นบริษัทมหาชนจำกัดแล้ว
ธนาคารได้ดำเนินนโยบายให้มีการเปลี่ยนแปลงและพัฒนา องค์กรที่สำคัญ ๆ
ทั้งในส่วนที่เกี่ยวกับการประกอบธุรกิจ การบริหาร และการพัฒนาบุคคล
โดยเฉพาะการให้ความสำคัญกับการพัฒนาพนักงานเป็นอย่างมาก
ทั้งนี้เพื่อเปลี่ยนรูปแบบการทำงานและแนวคิด โดยพนักงานต้องปรับตัวเข้ามาหาลูกค้ามากขึ้น
การเตรียมความพร้อมเพื่อรองรับธุรกิจธนาคารสมัยใหม่
และเพื่อผลักดันให้การปรับเปลี่ยนระบบงานประสบความสำเร็จ
ที่ผ่านมาได้มีการสร้างจิตสำนึกและเสริมสร้างทักษะในการปฏิบัติงานด้วยการฝึกอบรมเพื่อให้เกิดความรู้และความเชี่ยวชาญในการปฏิบัติงานทั้งภายในและภายนอกธนาคาร
โดยเฉลี่ยพนักงานจะได้รับการอบรมมากกว่า 2 ครั้ง ใน 1 ปี ทั้งนี้
ได้มีการเปิดศูนย์ฝึกอบรมที่เขาใหญ่ อำเภอปากช่อง จังหวัดนครราชสีมา ตั้งแต่ปี พ.ศ. 2538
เพื่อใช้เป็นสถานที่ฝึกอบรมพัฒนาความสามารถของพนักงานในการแก้ปัญหางานของธนาคาร
ขณะเดียวกัน
ได้มีการปรับขนาดอัตรากำลังให้เล็กลงเพื่อลดต้นทุนด้านบุคลากรให้เหมาะสมกับขนาดองค์กรและปริมาณธุรกิจ
โดยจัดโครงการร่วมใจจากเพื่อขนาดองค์กรที่เหมาะสมครั้งที่ 2 ขึ้น
พร้อมกับจัดฝึกอบรมและพัฒนาอาชีพให้กับพนักงานและครอบครัวในหลากหลายอาชีพ
เพื่อให้พนักงานที่ลาออกไปมีอาชีพรองรับและสามารถหารายได้เสริมให้แก่ครอบครัวได้